Емил Павлов
Старопланински коне

chitanka.info

Разкъсват залеза конете с дивите копита,

връхлитат върху розовеещите облаци

и ги увличат за последно спускане по вятъра

из склоновете на зелената си младост.

Сега е време за препускане, за напращели жили,

за подивяла кръв из прекипяващите вени.

Сега е време, мили мои, утре —

ще бъдат утре склоновете уморени.

20.07.2019, хижа Вежен

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.